
    గీతం
 అన్నీ చెయ్యగలిగాను
 ఏమీ చెయ్యలేకపోయాను
 అందర్నీ ప్రేమించగల శక్తి నాకుండింది
 అయినా అది చాలదు
 ఆకాశం సముద్రం భూమి
 అన్నీ నన్ను మింగివేశాయి
 మళ్ళీ కన్నాడు నన్ను మానవుడు
 తెల్లవారుజామే అన్నియుగాలకీ మంచిదన్నమాట
 సందేహించకుండా బతికిన వాడొక డీ
 సమాధిలో ఉన్నాడు
 అతను చచ్చిపోయినప్పుడు
 మళ్ళీ బతుకుతానని అనుకున్నాడు 
 సూర్యుడు మళ్ళీ ఉదయించినట్లు
 నాకోసం ఇతరులకోసం బాధగా బతికాను
 ఈ భుజాల భారం దించుకోవాలని ఎంతో వాంఛిం నెప్పుడూ
 దీనాతిదీనులైన నాసోదరుల భారం కూడా
 శ్మశానికి మోసుకుపోయే ఈ పిశాచపు భారం
 నా ఆశపేరిట చీకటి కెదురుగా
 నా పేరు నిలబెట్టాను
 ఆగి జ్ఞాపకం చేసుకో అరణ్యాన్ని
 బతికున్న సూర్యుడి కింద
 పచ్చగా వెలిగే పంటపొలాన్ని
 జ్ఞాపకం చేసుకో
 నీడల్లేని పీడల్లేని మైదానాన్ని
 దాని చోటు తీసుకుంది నీ బతుకు
 జీవించడం వల్ల
 వసంతకాలాన్ని అనుభవించడం వల్ల
 మనం ముందుకి సాగిపోతాం
 జీవిత వాంఛకీ సహనానికీ కిరీటం తొడుగుతాం.     మూలం : Paul Eluard
     విశాలాంధ్ర దినపత్రిక - 3.4.1955

    geetam
 annee cheyyagaligaanu
 emi cheyyalekapoyanu
 andarnee preminchagala sakti naakundindi
 aina adhi chaaladu
 aakaasam samudram bhoomi
 annee nannu mingivesaayi
 mallee kannadu nannu manavudu
 tellavarujame anniyugaalakee manchidannamaata
 sandehinchakundaa batikina vaadoka d
 samaadhilo unnaadu
 atanu chachipoyinappudu
 mallee batukutaanani anukunnadu 
 suuryudu mallee udayinchinatlu
 nakosam itarulakosam badhaga batikaanu
 ee bhujala bharam dinchukovaalani entho vaanchim neppuduu
 deenaatideenulaina nasodarula bharam kuudaa
 shmasaaniki mosukupoye ee pisaachapu bharam
 naa aasaperita cheekati kedurugaa
 naa paeru nilabettaanu
 aagi ghnaapakam chesuko aranyaanni
 batikunna suryudi kinda
 pacchagaa velige pantapolaanni
 ghnaapakam chesuko
 needalleni peedalleni maidaanaanni
 daani chotu teesukundi nee batuku
 jeevinchadam valla
 vasantakaalaanni anubhavinchadam valla
 manam munduki sagipotam
 jeevita vaanchakii sahananiki kireetam todugutam.     moolam : Paul Eluard
     visalandhra dinapatrika - 3.4.1955